ประกาศคณะกรรมการกํากับหลักทรัพย์และตลาดหลักทรัพย์ที่ กม. 31/2563เรื่อง การกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 8 และมาตรา 10(2) แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้ข้อ 1 ให้ยกเลิก (1) ประกาศคณะกรรมการกํากับหลักทรัพย์และตลาดหลักทรัพย์ ที่ กม. 17/2561เรื่อง การกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต ลงวันที่3 กรกฎาคม พ.ศ. 2561 (2) ประกาศคณะกรรมการกํากับหลักทรัพย์และตลาดหลักทรัพย์ ที่ กม. 24/2561เรื่อง การกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต (ฉบับที่ 2)ลงวันที่ 21 กันยายน พ.ศ. 2561ข้อ 2 ในประกาศนี้"ผู้ได้รับใบอนุญาต" หมายความว่า ผู้ได้รับใบอนุญาตประกอบธุรกิจสินทรัพย์ดิจิทัลประเภทใดประเภทหนึ่งหรือหลายประเภท ดังต่อไปนี้(1) การเป็นศูนย์ซื้อขายคริปโทเคอร์เรนซี(2) การเป็นศูนย์ซื้อขายโทเคนดิจิทัล(3) การเป็นนายหน้าซื้อขายคริปโทเคอร์เรนซี(4) การเป็นนายหน้าซื้อขายโทเคนดิจิทัล(5) การเป็นผู้ค้าคริปโทเคอร์เรนซี(6) การเป็นผู้ค้าโทเคนดิจิทัล(7) การเป็นผู้จัดการเงินทุนคริปโทเคอร์เรนซี(8) การเป็นผู้จัดการเงินทุนโทเคนดิจิทัล(9) การเป็นที่ปรึกษาคริปโทเคอร์เรนซี(10) การเป็นที่ปรึกษาโทเคนดิจิทัล"ค่าธรรมเนียม" หมายความว่า ค่าธรรมเนียมการประกอบกิจการตามที่ได้รับใบอนุญาตข้อ 3 ให้ผู้ได้รับใบอนุญาตชําระค่าธรรมเนียมต่อสํานักงาน ก.ล.ต. ตามหลักเกณฑ์ที่กําหนดในประกาศนี้และมีหน้าที่ชําระค่าธรรมเนียมเฉพาะเมื่อได้รับอนุญาตให้เริ่มประกอบธุรกิจแล้วข้อ 4 ให้ผู้ได้รับใบอนุญาตประเภทการเป็นศูนย์ซื้อขายคริปโทเคอร์เรนซีหรือการเป็นศูนย์ซื้อขายโทเคนดิจิทัล ชําระค่าธรรมเนียมในอัตราร้อยละ 0.002 โดยคํานวณจากมูลค่าการซื้อ ขาย หรือแลกเปลี่ยนสินทรัพย์ดิจิทัลในศูนย์ซื้อขายดังกล่าวแต่สูงสุดไม่เกินปีละ 20 ล้านบาทในกรณีที่อัตราค่าธรรมเนียมที่คํานวณได้ตามวรรคหนึ่งมีจํานวนน้อยกว่า 500,000 บาท ให้ชําระค่าธรรมเนียมขั้นต่ําปีละ 500,000 บาทข้อ 5 ให้ผู้ได้รับใบอนุญาตประเภทการเป็นนายหน้าซื้อขายคริปโทเคอร์เรนซีหรือการเป็นนายหน้าซื้อขายโทเคนดิจิทัล ชําระค่าธรรมเนียมในอัตราร้อยละ 0.001 โดยคํานวณจากมูลค่าการซื้อ ขาย หรือแลกเปลี่ยนสินทรัพย์ดิจิทัล ไม่ว่าจะเป็นการซื้อ ขาย หรือแลกเปลี่ยนเพื่อบัญชีลูกค้าหรือเพื่อบัญชีตนเอง แต่สูงสุดไม่เกินปีละ 10 ล้านบาทในกรณีที่อัตราค่าธรรมเนียมที่คํานวณได้ตามวรรคหนึ่งมีจํานวนน้อยกว่า 250,000 บาท ให้ชําระค่าธรรมเนียมขั้นต่ําปีละ 250,000 บาทข้อ 6 ให้ผู้ได้รับใบอนุญาตประเภทการเป็นผู้ค้าคริปโทเคอร์เรนซีหรือการเป็นผู้ค้าโทเคนดิจิทัล ชําระค่าธรรมเนียมในอัตราร้อยละ 1 โดยคํานวณจากกําไร (capital gain) ที่เกิดจากการค้าสินทรัพย์ดิจิทัล แต่สูงสุดไม่เกินปีละ 5,000,000 บาทในกรณีที่อัตราค่าธรรมเนียมที่คํานวณได้ตามวรรคหนึ่งมีจํานวนน้อยกว่า 100,000 บาท ให้ชําระค่าธรรมเนียมขั้นต่ําปีละ 100,000 บาทข้อ 7 ให้ผู้ได้รับใบอนุญาตประเภทการเป็นผู้จัดการเงินทุนคริปโทเคอร์เรนซีหรือการเป็นผู้จัดการเงินทุนโทเคนดิจิทัล ชําระค่าธรรมเนียมในอัตราร้อยละ 0.001 ของมูลค่าทรัพย์สินสุทธิภายใต้การบริหารจัดการในรอบปีปฏิทิน แต่สูงสุดไม่เกินปีละ 10 ล้านบาท โดยนํามูลค่าทรัพย์สินสุทธิภายใต้การบริหารจัดการ ณ สิ้นวันทําการสุดท้ายของแต่ละเดือนมาถัวเฉลี่ยกรณีที่ไม่สามารถคํานวณมูลค่าทรัพย์สินสุทธิ ณ สิ้นวันทําการสุดท้ายของเดือนให้ใช้ข้อมูลมูลค่าทรัพย์สินสุทธิ ณ วันสุดท้ายของแต่ละเดือนมาถัวเฉลี่ยในกรณีที่อัตราค่าธรรมเนียมที่คํานวณได้ตามวรรคหนึ่งมีจํานวนน้อยกว่า 250,000 บาท ให้ชําระค่าธรรมเนียมขั้นต่ําปีละ 250,000 บาทข้อ 8 ให้ผู้ได้รับใบอนุญาตประเภทการเป็นที่ปรึกษาคริปโทเคอร์เรนซีหรือการเป็นที่ปรึกษาโทเคนดิจิทัล ชําระอัตราค่าธรรมเนียมคงที่สําหรับการประกอบธุรกิจดังกล่าว ปีละ 25,000 บาทข้อ 9 ในกรณีที่ผู้ได้รับใบอนุญาตมีการประกอบธุรกิจไม่เต็มปีปฏิทิน ให้การคํานวณอัตราค่าธรรมเนียมขั้นต่ําตามข้อ 4 ข้อ 5 ข้อ 6 ข้อ 7 หรืออัตราค่าธรรมเนียมคงที่ตามข้อ 8 เป็นไปตามสัดส่วนจํานวนเดือนที่มีการประกอบธุรกิจ (monthly pro-rate) ทั้งนี้ ไม่รวมถึงกรณีที่ถูกสํานักงาน ก.ล.ต. เพิกถอนใบอนุญาต หรือสั่งระงับการดําเนินกิจการข้อ 10 ให้ผู้ได้รับใบอนุญาตชําระค่าธรรมเนียมต่อสํานักงาน ก.ล.ต. ตามหลักเกณฑ์ ดังต่อไปนี้(1) ให้ผู้ได้รับใบอนุญาตประเภทการเป็นที่ปรึกษาคริปโทเคอร์เรนซีหรือการเป็นที่ปรึกษาโทเคนดิจิทัลไม่ว่าจะประกอบธุรกิจอื่นด้วยหรือไม่ก็ตาม ชําระค่าธรรมเนียมตามข้อ 8 หรือข้อ 9 ต่อสํานักงาน ก.ล.ต. ภายในวันที่ 31 มกราคมของปีนั้น เว้นแต่ในกรณีการเริ่มประกอบกิจการหรือการกลับมาเริ่มประกอบกิจการ ให้ผู้ได้รับใบอนุญาตชําระค่าธรรมเนียมคงที่ในวันที่เริ่มประกอบกิจการ หรือวันที่กลับมาเริ่มประกอบกิจการ แล้วแต่กรณี(2) ให้ผู้ได้รับใบอนุญาตตามข้อ 4 ข้อ 5 ข้อ 6 และข้อ 7 ชําระค่าธรรมเนียมต่อสํานักงาน ก.ล.ต. โดยให้แบ่งชําระเป็น 2 งวด ดังนี้(ก) งวดแรก ให้ชําระค่าธรรมเนียมขั้นต่ําตามข้อ 4 ข้อ 5 ข้อ 6 ข้อ 7 หรือข้อ 9ภายในวันที่ 31 มกราคมของปีนั้น เว้นแต่ในกรณีการเริ่มประกอบกิจการหรือการกลับมาเริ่มประกอบกิจการ ให้ผู้ได้รับใบอนุญาตชําระค่าธรรมเนียมขั้นต่ําในวันที่เริ่มประกอบกิจการหรือวันที่กลับมาเริ่มประกอบกิจการ แล้วแต่กรณี(ข) งวดที่สอง ให้ชําระค่าธรรมเนียมส่วนที่เกินกว่าค่าธรรมเนียมตาม (ก)ภายในวันที่ 31 มกราคมของปีถัดไปข้อ 11 ในกรณีที่ผู้ได้รับใบอนุญาตมีการประกอบธุรกิจหลายประเภท ให้ชําระค่าธรรมเนียมตามหลักเกณฑ์ดังต่อไปนี้ ทั้งนี้ เฉพาะกรณีของค่าธรรมเนียมตามข้อ 4 ข้อ 5 ข้อ 6 หรือ ข้อ 7(1) ให้ชําระค่าธรรมเนียมงวดแรกในอัตราค่าธรรมเนียมขั้นต่ําสําหรับการประกอบธุรกิจประเภทใดประเภทหนึ่งที่มีอัตราสูงที่สุด ทั้งนี้ ในกรณีที่ผู้ประกอบธุรกิจเริ่มประกอบธุรกิจแต่ละประเภทไม่พร้อมกัน ให้ชําระค่าธรรมเนียมงวดแรกในอัตราค่าธรรมเนียมขั้นต่ําที่สูงที่สุดซึ่งคํานวณตามสัดส่วนจํานวนเดือนที่มีการประกอบธุรกิจ (monthly pro-rate)(2) ให้ชําระค่าธรรมเนียมงวดที่สองตามรายประเภทธุรกิจรวมกัน และนํามาหักออกจากค่าธรรมเนียมขั้นต่ําที่ได้ชําระต่อสํานักงาน ก.ล.ต.ไว้ก่อนแล้วข้อ 12 ในการคํานวณอัตราค่าธรรมเนียมที่เป็นไปตามสัดส่วนจํานวนเดือนที่มีการประกอบธุรกิจ (monthly pro-rate) หากผู้ได้รับใบอนุญาตประกอบธุรกิจไม่เต็มเดือน ให้คํานวณอัตราค่าธรรมเนียมดังกล่าวเต็มเดือนข้อ 13 ในกรณีที่ผู้ได้รับใบอนุญาตที่ประกอบธุรกิจไม่เต็มปีปฏิทิน มีการชําระค่าธรรมเนียมเกินกว่าอัตราที่กําหนดไว้ตามข้อ 9 ให้ขอรับคืนค่าธรรมเนียมที่ชําระไว้เกินนั้นภายในวันที่ 31 มกราคมของปีถัดไปข้อ 14 ในกรณีที่มีการเลิกประกอบกิจการหรือถูกเพิกถอนใบอนุญาต ให้ผู้ได้รับใบอนุญาตชําระค่าธรรมเนียมส่วนที่ยังไม่ได้ชําระหรือยังคงค้างอยู่ภายใน 30 วันนับแต่วันที่รัฐมนตรีอนุญาตให้เลิกประกอบกิจการหรือวันที่รัฐมนตรีสั่งเพิกถอนใบอนุญาต แล้วแต่กรณีข้อ 15 ในการยื่นชําระค่าธรรมเนียมหรือขอรับคืนค่าธรรมเนียมตามประกาศนี้ให้ผู้ได้รับใบอนุญาตจัดทําและยื่นรายละเอียดรายงานการชําระค่าธรรมเนียมการประกอบกิจการตามที่ได้รับใบอนุญาตต่อสํานักงาน ก.ล.ต. ตามแบบและวิธีการที่จัดไว้บนเว็บไซต์ของสํานักงาน ก.ล.ต.ข้อ 16 เพื่อประโยชน์ในการคํานวณค่าธรรมเนียมรายปี ให้ผู้ได้รับใบอนุญาตคํานวณมูลค่าการซื้อ ขาย หรือแลกเปลี่ยนสินทรัพย์ดิจิทัลเป็นเงินบาททุกรายการข้อ 17 ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไปประกาศ ณ วันที่ 2 ธันวาคม พ.ศ. 2563(นายพิชิต อัคราทิตย์)ประธานกรรมการคณะกรรมการกํากับหลักทรัพย์และตลาดหลักทรัพย์